stanford-oval/wikipedia huggingface dataset:
Kaunotar ja hirviö (vuoden 1991 elokuva)

| Kaunotar ja hirviö> Beauty and the Beast |
| --- | --- |
 Alkuperäinen John Alvinin suunnittelema elokuvajuliste vuodelta 1991.
Ohjaaja:  Gary Trousdale Kirk Wise
Käsikirjoittaja:   Linda Woolverton  Brenda Chapman  Chris Sanders  Burny Mattinson  Kevin Harkey  Brian Pimental  Bruce Woodside  Joe Ranft  Tom Ellery  Kelly Asbury  Robert Lence 
Perustuu:  Jeanne-Marie Leprince de Beaumontin kansansatuun "Kaunotar ja hirviö"
Tuottaja:   Howard Ashman  Don Hahn  John Lasseter  Sarah McArthur 
Säveltäjä:  Alan Menken
Leikkaaja:  John Carnochan Ellen Keneshea
Pääosat:   Paige O'Hara  Robby Benson  Richard White  Jerry Orbach  David Ogden Stiers  Angela Lansbury  Bradley Michael Pierce  Rex Everhart  Jesse Corti  Hal Smith  Jo Anne Worley 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Disney+
Ensi-ilta:   1991-9-2929. syyskuuta 1991 (New York Film Festival)  1991-11-2222. marraskuuta 1991 (Yhdysvallat)  1992-12-1818. joulukuuta 1992 (Suomi)  2002-1-11. tammikuuta 2002 (Yhdysvallat, erikoisversio)  2010-9-22. syyskuuta 2010 (Australia, 3D) 
Kesto:  84 min (teatteriversio) 91 min (erikoisversio)
Alkuperäiskieli:  Englanti
Budjetti:  USD 25 milj.
Tuotto:  USD 424 milj.
Seuraaja:  Kaunotar ja hirviö – Lumottu joulu
Aiheesta muualla
IMDb 
Elonet
AllMovie
Infobox OKNimi-testi OK: 
Kaunotar ja hirviö (engl. Beauty and the Beast) on vuonna 1991 ensi-iltansa saanut samannimiseen ranskalaiseen satuun perustuva The Walt Disney Companyn animaatioelokuva. Elokuva palkittiin muun muassa Oscarilla parhaasta sävellyksestä ja parhaasta laulusta. Elokuva oli myös ensimmäinen piirroselokuva, joka oli ehdolla parhaan elokuvan kategoriassa.
Elokuvasta on julkaistu kaksi versiota: teatteriversio (84 minuuttia) ja erikoisversio (91 minuuttia) vuodelta 2002. Lisäksi DVD:llä ja Blu-raylla on julkaistu ns. työstöversio (engl. work-in-progress). Elokuvan 3D-elokuvateatteriversion ensi-ilta oli syksyllä 2010.
Kaunotar ja hirviö julkaistiin DVD:nä syksyllä 2002 ja Blu-ray-versiona syksyllä 2010.
Elokuva valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Kaunottaren ja hirviön vuonna 2004 yhdeksi kaikkien aikojen tuhannesta parhaasta elokuvasta maailmassa.
Ääninäyttelijät

| Alkuperäinen äänirooli | Suomenkielinen äänirooli | Hahmo |
| --- | --- | --- |
| Paige O'Hara | Mervi Hiltunen | Belle |
| Robby Benson | Matti Olavi Ranin | Hirviö |
| Richard White | Esa Ruuttunen | Gaston |
| Jerry Orbach | Juha Muje | Lumière |
| David Ogden Stiers | Tom Wentzel | Könni |
| Angela Lansbury | Anneli Saaristo | Rouva Pannu |
| Bradley Pierce | Mika Ranin | Kippo |
| Rex Everhart | Matti Ranin | Maurice |
| Jesse Corti | Jyrki Kovaleff | Töppö |
| Jo Anne Worley | Rauha Rentola (puhe) Eeva-Kaarina Vilke (laulu erikoisversiossa) | Liina (vaatekaappi) |
| Kimmy Robertson | Hanna Härmänmaa | Huiska |
| Tony Jay | Jyrki Korhonen | Herra Kammo |
| Alvin Epstein | Aarre Karén | Kirjakauppias |
| David Ogden Stiers | Esa Saario | Kertoja |
Suomenkielisen version ohjasi Matti Ranin. Dialogin suomensi Matti Olavi Ranin ja laulut sanoitti Jukka Jarvola.
Laulut

| Alkuperäinen nimi | Suomenkielinen nimi |
| --- | --- |
Belle
Gaston
Be Our Guest: Vieraamme
Something There: Mä ihastuin
Human again: Taas kun oon ihminen
Beauty and the Beast: Tyttö sekä hän
The Mob Song: Taistelulaulu
Tuotanto

Walt Disney yritti tuoda Kaunotar ja hirviö satua piirroselokuvaksi jo 1930- ja 1950-luvuilla, mutta vasta vuoden 1989 Pieni merenneito-elokuvan menestyksen myötä Disneyn silloinen puheenjohtaja Jeffrey Katzenberg kaivoi esille useaan otteeseen haudatun projektin ja piirroselokuva sai alkunsa.
Ohjaajiksi valittiin Gary Trousdale ja Kirk Wise, käsikirjoittajiksi Linda Woolverton.
Piirroselokuvan esiversio näytettiin 29. syyskuuta 1991 New York Film Festival -tapahtumassa, vaikka se ei ollut vielä valmis.
Muut versiot > Jatko-osat

Kaunotar ja hirviö – Lumottu joulu (1997) ja Kaunotar ja hirviö – Bellen lumottu maailma (1998) julkaistiin suoraan videolle. Belle sai myöhemmin myös oman jakson Disneyn tytöille suunattuun sarjaan Disney Princess Enchanted Tales jaksolla You'll Never Lose This Love, mutta sarja ei ollut menestys ja se haudattiin.
Muut versiot > Spin-off

Sing Me A Story with Belle nimistä Patrick Davidsonin ja Melissa Gouldin luomaa spin-off -sarjaa tuotettiin kaksi kautta vuosien 1995–1997 aikana.
Muut versiot > Broadway

Huhtikuussa 1994 Kaunottaresta ja hirviöstä tuli Disneyn ensimmäinen elokuva, jonka pohjalta on luotu Broadway-musikaali. Sen musiikista vastasi Alan Menken ja sanoituksesta Howard Ashman ja Tim Rice.
Musikaalia esitettiin yli 5 500 kertaa vuosien 1994 ja 2007 välillä.
Muut versiot > Musikaalielokuva

Beauty and the Beast – Kaunotar ja hirviö niminen piirroselokuvaan pohjautuva näytelty musikaalielokuva sai ensi-iltansa maaliskuussa 2017.
Muut versiot > Videopelit

Elokuvaan pohjautuvia videopelejä on julkaistu useita eri alustoille:
Beauty and the Beast, Probe Softwaren kehittämä NES-peli vuodelta 1994.
Beauty & The Beast: Belle's Quest, Software Creationsin kehittämä Sega Mega Drive-peli vuodelta 1993.
Beauty & The Beast: Roar of the Beast, Software Creationsin kehittämä Sega Mega Drive-peli vuodelta 1993.
Disney's Beauty and the Beast, Probe Entertainmentin kehittämä SNES-peli vuodelta 1994.
Disney's Beauty & The Beast: A Boardgame Adventure, Disneyn kehittämä Game Boy Color-peli vuodelta 1999.
Finnreklama

Finnreklama Oy oli Helsingissä ja Sulkavalla vuosina 1966–2022 toiminut kirjapaino, joka erikoistui alkuvaiheessa moniväristen taidekirjojen painamiseen Neuvostoliiton markkinoille. 1990-luvun alusta saakka se toimi lähinnä kirjansitomona, kunnes ajautui konkurssiin helmikuussa 2022.
Finnreklama perustettiin vuonna 1966 mainostoimisto SEKin tytäryhtiöksi hoitamaan markkinointiviestintää Neuvostoliiton markkinoilla. Vuonna 1971 se siirtyi Suomen Kommunistista Puoluetta lähellä olleiden johtohenkilöidensä sekä Frenckellin kirjapainon ja Hert-Si Oy:n omistukseen. Kirjapaino muutti Etelä-Savon Sulkavalle vuonna 1977. Lokakuussa 1984 Finnreklaman osti Amer-yhtymä. Tuolloin sen liikevaihto oli noin 19 miljoonaa markkaa ja henkilöstömäärä 70. Kahta vuotta myöhemmin sen henkilöstömäärä oli 120 ja päätuotteina moniväripainetut kirjat, esitteet, julisteet ja korttisarjat. Pian vienti Neuvostoliittoon alkoi kuihtua, ja tammikuussa 1989 Amer ilmoitti lakkauttavansa Finnreklaman, mutta uudeksi omistajaksi löytyi kirjankustantamo Karisto. Vuodesta 1991 Finnreklama oli keskittynyt kirjansidontaan alihankintana kirjapainoille ja kustantajille.
Tammikuussa 2020 Finnreklaman tuolloinen omistaja, kirjapainoalalla laajasti toimiva Harri Nyman myi liiketoiminnan työntekijöineen ja varastoineen Teppo Ahomäen perustamalle yhtiölle Sulkavan Sitomo Oy:lle. Toiminta päättyi konkurssiin helmikuussa 2022. Vuoden 2020 liikevaihto oli 755 555 euroa ja tappio 258 000 euroa.
Keski-Connecticutin osavaltionyliopisto

| Keski-Connecticutin osavaltionyliopisto> Central Connecticut State University |
| --- | --- |

Perustettu:  1849
Tyyppi:  Julkinen
Sijainti:  New Britain, Connecticut  Yhdysvallat
Sivusto:  https://www.ccsu.edu/
Keski-Connecticutin osavaltionyliopisto (engl. Central Connecticut State University, lyh. CCSU) on Yhdysvaltain Connecticutissa sijaitseva julkinen yliopisto. Yliopisto on perustettu vuonna 1849, ja se sijaitsee New Britainin kaupungissa.
Aiheesta muualla

Yliopiston verkkosivusto (englanniksi)
Evert Kaarlenpoika Horn

Evert Hornin ja tämän vaimon Margareta Fincken sarkofagi Turun tuomiokirkossa
Evert Kaarlenpoika Horn vuoden 1934 Suomen Punaisen Ristin avustuspostimerkissä
Evert Kaarlenpoika Horn af Kanckas (ruots. Evert Karlsson Horn) (11. kesäkuuta 1585 Haapsalu – 24. heinäkuuta 1615) oli sotilas ja Ruotsin sotamarsalkka vuodesta 1614. Hän oli Kaarle Henrikinpoika Hornin poika.
Evert Horn soti 1600-luvun alussa Liivinmaalla, mutta saavutti sotasankarin maineen vuosina 1609–1617 käydyssä Venäjän ja Ruotsin välisessä Inkerin sodassa. Hän oli Jakob De la Gardien lähin mies ja toimi myös tämän sijaisena. 1612 Horn valloitti Kaprion, Jaaman, Iivananlinnan ja Audovan. 1613 hänet nimitettiin Narvan ja Iivananlinnan käskynhaltijaksi. Tuleva Ruotsin kuningas Kustaa II Aadolf oli enimmäkseen Hornin mukana opiskellessaan sodankäyntiä Ruotsin armeijassa Inkerin sodan aikana. Horn haavoittui kuolettavasti Pihkovan edustalla käydyssä kahakassa 1615.
Evert Hornin poika oli Kustaa Evertinpoika Horn.
Aiheesta muualla

Kuvia tai muita tiedostoja aiheesta Evert Kaarlenpoika Horn Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Ruotsi 
Henkilöt:  Deutsche Biographie  Kansallisbiografia  Biografiskt Lexikon  Uppslagsverket Finland  Biografiasampo
Google-pommi

Google-pommi (engl. Google bomb) on yritys vaikuttaa hakukone Googlen hakutuloksiin siten, että jollakin sopivalla hakusanayhdistelmällä tulee yllättäviä tuloksia. Google-pommit käyttävät hyväkseen Googlen algoritmia, joka ottaa huomioon linkkien ankkuritekstit. Jos monet sivustot kirjoittavat sivulle X johtavan linkin ankkuritekstin täsmälleen samalla tavalla, on todennäköistä, että ankkuritekstiä vastaavalla hakulauseella saadaan tulokseksi sivu X.
Ensimmäinen Google-pommi kohdistui vuonna 1999 Microsoftiin. Haku "more evil than satan himself" (suom. pahempi kuin itse saatana) palautti tuloksena Microsoftin kotisivut.
Google ilmoitti 25. tammikuuta 2007 kehittäneensä algoritmin, jolla Google-pommien vaikutuksia hakutuloksiin pyritään minimoimaan, jos ankkuritekstin sanoja ei esiinny myös linkkien kohdesivulla. Sen seurauksena esimerkiksi hakulause ”miserable failure” (suom. surkea epäonnistuminen) ei palauta enää presidentti George W. Bushin kotisivuja, vaan hakutulosten kärjessä on Google-pommia käsitteleviä sivuja.
Esimerkkejä Google-pommeista

miserable failure, tuloksena presidentti George W. Bushin kotisivut
mordorin linna, tuloksena Suomen Eduskunnan kotisivut
siedziba satana (Saatanan asuinpaikka), tuloksena puolalainen radioasema Radio Maryja
turha lehmä, tuloksena Suomen entisen kulttuuriministerin Tanja Karpelan kotisivut
velký bratr (Isoveli), tuloksena Tšekin entisen pääministerin Stanislav Grossin elämäkerta
враг народа (vrag naroda, kansanvihollinen), tuloksena Venäjän presidentti Vladimir Putinin kotisivut
Delawaren yliopisto

Delawaren yliopisto, Newarkin yliopistoalueen keskuspuistikko syysasussa 2010.
Delawaren yliopisto (lyhyesti "UD" tai "UDel") on suurin Delawaren osavaltion yliopistoista. Sen pääkampus sijaitsee Newarkissa ja pienempiä kokonaisuuksia Doverissa, Wilmingtonissa, Lewesissä ja Georgetownissa. Se on Yhdysvaltain mittakaavassa keskikokoinen korkeakoulu: noin 16 000 alempaa tutkintoa suorittavaa opiskelijaa ja 3 500 jatko-opiskelijaa. UD on julkisesti rahoitettu tutkimuslaitos, mutta se perustettiin alun perin yksityisin varoin ja sillä on edelleen oma rahasto.  Vaikka nykyisen yliopiston perustana ollut koulu perustettiin yhtenä Yhdysvaltain vanhimmista vuonna 1743, korkea-asteen opetusta ruvettiin antamaan vasta 1834.
Aiheesta enemmän

www.udel.edu
Etelä-Carolinan ylävaltion yliopisto

| Etelä-Carolinan ylävaltion yliopisto> University of South Carolina-Upstate |
| --- | --- |
Perustettu:  1967
Tyyppi:  Julkinen
Sijainti:  Spartanburg, Etelä-Carolina  Yhdysvallat
Sivusto:  https://uscupstate.edu/
Etelä-Carolinan ylävaltion yliopisto (engl. University of South Carolina-Upstate) on Yhdysvaltain Etelä-Carolinassa sijaitseva julkinen yliopisto. Yliopisto on perustettu vuonna 1967, ja se sijaitsee Spartanburgin kaupungissa.
Aiheesta muualla

Yliopiston verkkosivusto (englanniksi)
Etelä-Carolinan osavaltionyliopisto

| Etelä-Carolinan osavaltionyliopisto> South Carolina State University |
| --- | --- |
Motto:  Scientia, Officium, Honos
Perustettu:  1896
Tyyppi:  Julkinen
Sijainti:  Orangeburg, Etelä-Carolina  Yhdysvallat
Sivusto:  https://scsu.edu/
Etelä-Carolinan osavaltionyliopisto (engl. South Carolina State University, lyh. SC State) on Yhdysvaltain Etelä-Carolinassa sijaitseva julkinen yliopisto. Yliopisto on perustettu vuonna 1896, ja se sijaitsee Orangeburgin kaupungissa.
Aiheesta muualla

Yliopiston verkkosivusto (englanniksi)
Rannikko-Carolinan yliopisto

| Rannikko-Carolinan yliopisto> Coastal Carolina University |
| --- | --- |
Motto:  Ex Libertate Veritas
Perustettu:  1954
Tyyppi:  Julkinen
Sijainti:  Conway, Etelä-Carolina  Yhdysvallat
Sivusto:  https://www.coastal.edu/
Rannikko-Carolinan yliopisto (engl. Coastal Carolina University, lyh. CCU) on Yhdysvaltain Etelä-Carolinassa sijaitseva julkinen yliopisto. Yliopisto on perustettu vuonna 1954, ja se sijaitsee Conwayn kaupungissa.
Aiheesta muualla

Yliopiston verkkosivusto (englanniksi)
Valtteri Louko

| Valtteri Louko> Henkilötiedot |
| --- | --- |
Koko nimi:  Valtteri Juho Aleksi Louko
Syntynyt: 28. elokuuta 2003 (ikä 21) Lapua
Kansalaisuus:   Suomi
Uran tiedot
Pituus:  172 cm
Paino:  72 kg
Laji:  pikajuoksu
Seura:  Lapuan Virkiä
Valmentaja:  Pasi Louko ja Antti Haapakoski
Saavutukset
Ennätykset:  100 m: 10,37 s (Riihimäki 2024) 200 m: 21,09 s (Tampere 2023)
 Tietolaatikko päivitetty 16.2.2025 
Valtteri Juho Aleksi Louko (s. 28. elokuuta 2003 Lapua) on suomalainen  pikajuoksija, joka edustaa Lapuan Virkiää. Hänen valmentajansa ovat Pasi Louko ja Antti Haapakoski.
Luoko saavutti vuoden 2023 Kalevan kisoissa pronssia 100 metrin juoksussa. Aikuisten Suomi–Ruotsi-maaottelussa hän kilpaili ensimmäisen kerran Helsingissä 2022 sijoittuen 100 metrillä viidenneksi.
Louko karsiutui 100 metrin ja 4 × 100 metrin viestin alkuerissä Calin alle 20-vuotiaiden MM-kilpailuissa 2022. Espoon alle 23-vuotiaiden EM-kilpailuissa 2023 hän karsiutui 100 metrillä välierissä ja 200 metrillä alkuerissä. Hän kuului myös Suomen 4 × 100 metrin viestijoukkueeseen, joka keskeytti loppukilpailun.
Louko juoksi 100 metrin ennätyksensä 10,37 Riihimäellä 3. elokuuta 2024. 200 metriä hän on juossut parhaimmillaan aikaan 21,09 Tampereella 27. elokuuta 2023. Sisäradoilla hän on juossut 60 metriä aikaan 6,73 Mustasaaressa 28. tammikuuta 2023. Hän juoksi 150 metrin sisäratojen Suomen ennätyksen 16,27 Jyväskylässä 15. tammikuuta 2023.
Winthropin yliopisto

| Winthropin yliopisto> Winthrop University |
| --- | --- |
Motto:  Veritas cum libertate
Perustettu:  1886
Tyyppi:  Julkinen
Sijainti:  Rock Hill, Etelä-Carolina  Yhdysvallat
Sivusto:  https://www.winthrop.edu/
Winthropin yliopisto (engl. Winthrop University, lyh. WU) on Yhdysvaltain Etelä-Carolinassa sijaitseva julkinen yliopisto. Yliopisto on perustettu vuonna 1886, ja se sijaitsee Rock Hillin kaupungissa.
Aiheesta muualla

Yliopiston verkkosivusto (englanniksi)
Thomas Chatterton

Thomas Chatterton
Thomas Chatterton (20. marraskuuta 1752 Bristol – 24. elokuuta 1770 Holborn) oli englantilainen runoilija ja keskiaikaisten runojen väärentäjä. Hän teki itsemurhan 17-vuotiaana vuonna 1770 .
Peter Ackroydin romaani Chatterton (1987) kertoo Thomas Chattertonista ja hänen muotokuvastaan, joka maalattiin vuonna 1856.
Aiheesta muualla

Thomas Chattertonin runoja Gutenberg-projektissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Yhdysvallat  Ruotsi  Latvia  Japani  Tšekki  Australia  Alankomaat  Puola  Vatikaani 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Carl David af Wirsén

Carl David af Wirsén
Carl David af Wirsén (9. joulukuuta 1842 Vallentuna, Ruotsi – 15. kesäkuuta 1912 Tukholma) oli ruotsalainen runoilija, kirjallisuuskriitikko, Ruotsin akatemian pysyvä sihteeri ja jäsen.
Carl David af Wirsén syntyi Bällstan kartanossa Vallentunassa Uplannissa. Hän valmistui ylioppilaaksi 1860 ja filosofian tohtoriksi Uppsalan yliopistossa 1866. Hän toimi kirjallisuuden historiann dosenttina ja estetiikan professorina sekä myöhemmin Upsalan Katedraalikoulun latinan ja ruotsin kielien lehtorina. Hän oli lahjakas, osasi puhua 14 eri kieltä.
Vuonna 1875 hän muutti Göteborgiin, kirjastonhoitajaksi, mutta palasi Tukholmaan viiden vuoden kuluttua. Vuonna 1879 hänet valittiin Ruotsin akatemiaan ja vuodesta 1884 alkaen hän toimi kuolemaansa saakka myös Ruotsin akatemian pysyvänä sihteerinä. Akatemisassa hänen tuolinsa oli tuoli kahdeksan. Vuodesta 1880 hän toimi kirjallisuuskriitikkona Post- och Inrikes Tidningar ja vuodesta 1886 Vårt Land -lehdissä.
Af Wirsénin tuotanto käsittää kirjallisuuskritiikkiä, muistiinpanoja ja runokokoelmia: Dikter (1876), Nya dikter (1880), Vintergrönt (1890), Toner och sägner (1893) ja Visor, romanser och ballader (1899). Wirsén oli romantikko, eikä hän arvostanut 1800-luvun lopun uusia virtauksia. August Strindberg, Ellen Key, Verner von Heidenstam ja monet muut kirjailijat joutuivat hänen arvostelemikseen, mutta hän sai puolestaan itsekin heiltä  arvostelua.
Wirsén oli myös syvästi uskonnollinen, ja hänen runoissaan on vaikutteita platonismista. Hänen uskonnollisuutensa ilmenee hyvin hänen julkaisemissa teoksissaan. Vihkossa Kristna högtids- och helgdagar. En samling sånger och psalmer vuodelta 1889 ilmestyi hänen tunnetuin virtensä ”En vänlig grönskas rika dräkt”. Hän on myös kääntänyt joitain virsiä ruotsiksi.
Virsi ”En vänlig grönskas rika dräkt” on Ruotsissa keskeinen kesävirsi ja juhannuspäivän virsi. Se on Ruotsin kirkon virsikirjassa virsi 201 ja Suomen evankelis-luterilaisen kirkon ruotsinkielisessä virsikirjassa virsi 539.
Aiheesta muualla

Kuvia tai muita tiedostoja aiheesta Carl David af Wirsén Wikimedia Commonsissa
Wirsén 3. Carl David af, Nordisk familjebok 32. 1921 (ruotsiksi)
| 0 | 1 | 2 | 3 |
| --- | --- | --- | --- |
|  | Edeltäjä: Carl Wilhelm Böttiger | Ruotsin akatemia, tuoli 8 1879–1912 | Seuraaja: Verner von Heidenstam |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Yhdysvallat  Ruotsi  Alankomaat  Puola 
Taiteenala:  KulturNav  MusicBrainz 
Henkilöt:  Deutsche Biographie  DDB 
Muut:  IdRef
Jussi Makkonen (jääkiekkopuolustaja)

| Jussi Makkonen> Henkilötiedot |
| --- | --- |
Syntynyt: 6. kesäkuuta 1989 (ikä 35) Kajaani, Suomi
Kansalaisuus:   Suomi
Jääkiekkoilija
Lempinimi:  Mako
Pelipaikka:  puolustaja
Maila:  vasen
Pituus:  183 cm
Paino:  84 kg
Seura
Seura:  Kiekko-Laser
Sarja:  II-divisioona
Pelaajaura
Pääsarjaura:  2008–
Aik. seurat:  Hokki (Mestis) Lukko (SML)
Jussi Makkonen (s. 6. kesäkuuta 1989 Kajaani) on suomalainen jääkiekkopuolustaja, joka pelaa II-divisioonajoukkue Kiekko-Laserissa. Hän toimii joukkueen varakapteenina. Makkosen vahvuuksiin kuuluu kovuus, sekä kiekollinen että kiekoton peli ja monipuolisuus. Hän tarvitsee kuitenkin useimmiten peliä rytmittävän ja rauhoittavan pakkiparin rinnalleen. Makkonen myös provosoituu herkästi.
Ura > Seuraura

Makkonen on Kajaanin Hokin kasvatti. Hän oli suhteellisen lupaava pelaaja ja teki 17-vuotiaana kolmivuotisen sopimuksen Hokin Mestis-joukkueen kanssa kaudeksi 2006–2007. Makkonen pelasi Mestiksessä kolme runkosarjaottelua, kunnes hän siirtyi lokakuussa 2006 Hokin A-nuorten päävalmentajan mukaan noin joulutaukoon asti kestävälle koeajalle Rauman Lukon A-nuoriin, jossa Makkonen pelasi loppukauden sekä koko seuraavan kauden 2007–2008 ajan.
Kaudella 2008–2009 Makkonen pelasi Lukossa ensimmäisen ja kauden ainoaksi jääneen SM-liigaottelunsa 25. marraskuuta 2008 vieraissa Tampereen Ilvestä vastaan. Hän pelasi tammikuussa 2009 myös kahden Mestis-ottelun verran lainalla Hokissa tehden yhden syöttöpisteen. Pääosin kaudestaan Makkonen pelasi kuitenkin Lukon A-nuorissa, joissa hän voitti SM-pronssia keväällä 2009. Kaudella 2009–2010 Makkonen toimi Lukon A-nuorten kapteenina ja hän oli tehoilla 10+18=28 koko A-nuorten SM-liigan puolustajien pistepörssin neljäs. Makkonen pelasi myös kaksi playoff-ottelua SM-liigassa keväällä 2010.
Makkonen palasi yksivuotisella sopimuksella kasvattajaseuraansa Hokkiin kaudeksi 2010–2011. Ensimmäinen kokonainen kausi miesten peleissä toi hänelle 45 runkosarjaottelussa tehot 3+7=10. Huhtikuussa 2011 Makkonen teki yksivuotisen jatkosopimuksen Hokin kanssa. Maaliskuussa 2012 hän jatkoi sopimustaan taas vuodella. Makkonen kärsi kaudella 2012–2013 kuitenkin loukkaantumisista ja pelasi runkosarjassa vain 15 ottelua.
Kaudeksi 2014–2015 Makkonen siirtyi II-divisioonajoukkue Kiekko-Laseriin.
Ura > Maajoukkueura

Makkonen on pelannut kuusi poikien maaottelua.
Axel Mörne

| Axel Mörne> Henkilötiedot |
| --- | --- |
Syntynyt: 31.5.1886 Nauvo
Kuollut: 17.10.1935 Helsinki
Ammatti:  arkkitehti
Axel Alfred Mörne (31. toukokuuta 1886 Nauvo – 17. lokakuuta 1935 Helsinki) oli suomalainen arkkitehti.
Mörnen vanhemmat olivat nimismies Alfred Theodor Mörne ja Maria Emilia Lindqvist. Hän pääsi ylioppilaaksi 1907 Turun reaalilyseosta ja valmistui arkkitehdiksi Teknillisestä korkeakoulusta 1915.
Mörne toimi arkkitehtina yleisten rakennusten ylihallituksessa, sosiaalihallituksessa ja sosiaaliministeriössä. Hän toimi myös Vaasan läänin lääninarkkitehtina ja yksityisarkkitehtina.
Mörne suunnitteli 1920-luvulla useita sairaala- ja kunnalliskotirakennuksia muun muassa Seinäjoen, Tyrvään, Oulun, Halikon, Siilinjärven, Mikkelin, Harjavallan ja Tammisaaren uusien piirimielisairaaloiden rakennukset. Hän suunnitteli myös yksityisille huvilarakennuksia lähinnä Tammisaaren ympäristöön.
Rakennuksia

Koljonvirran vanhainkoti, sittemmin mielisairaala, Iisalmi, 1924
Oulun piirimielisairaala, 1925
Harjamäen sairaala, Siilinjärvi 1926
Kuolismaan sairasmaja, 1926
Rauhan sairaala 1926
Koppolan kunnalliskoti, Joensuu 1927–1928
Moision piirimielisairaala, Mikkeli 1920-luvun lopulla
Toivola-rakennus, Halikon sairaala 1931
Nauvossa useita julkisia, yksityisiä ja liikerakennuksia
Koljonvirran vanhainkoti, Iisalmi 1924.
Halikon sairaala, Halikko 1931.
Varsovan filharmoninen orkesteri

Varsovan filharmoninen orkesteri (puol. Orkiestra Filharmonii Narodowej w Warszawie) on vuonna 1901 perustettu Puolassa toimiva sinfoniaorkesteri. Sen nykyinen musiikillinen johtaja ja ylikapellimestari on Antoni Wit.
Varsovan filharmoninen orkesteri on soittanut Kansainvälisen Frédéric Chopin -pianokilpailun säestyksen koko kilpailun historian ajan eli vuodesta 1927 alkaen. Orkesterin yhteydessä toimii myös Varsovan filharmoninen kuoro, jonka toiminta alkoi vuonna 1953.
Aiheesta muualla

Viralliset sivut (puolaksi), (englanniksi)
FS Dupleix (1900)

| Dupleix |
| --- | --- |
 Dupleix

Aluksen vaiheet
Rakentaja:  Arsenal de Rochefort
Kölinlasku:  18. tammikuuta 1899
Laskettu vesille:  28. huhtikuuta 1900
Palveluskäyttöön:  15. syyskuuta 1903
Poistui palveluskäytöstä:  27. syyskuuta 1919
Tekniset tiedot
Uppouma:  7 432 t
Pituus:  130,00 m (vesiraja)
Leveys:  17,83 m
Syväys:  7,42 m
Koneteho:  17 500 ihp
Nopeus:  20,7-21 solmua
Miehistöä:  531
Aseistus
Aseistus:  8 × Canon de 164 mm Modèle 1893-1896 4 × Canon de 100 mm Modèle 1893 10 × Canon de 47 mm Modèle 1885 4 × Hotchkiss 37 mm 2 × 450 mm torpedoputkea
Dupleix oli 1900-luvun alussa valmistettu Ranskan laivaston Dupleix-luokan panssariristeilijä.